"Busrit in die Aand" deur Elisabeth Eybers
Do, 11 Oktober 2018 07:00
Skaduwee-skimme gly verby... Dis laat,
soos oor 'n dam die blinkpad na die maan.
wat ons as slawe huis toe bring vanaand...
mekaar toelag met glinsterende oë...
Wo, 10 Oktober 2018 06:58
Vandag is 10 Oktober, Krugerdag, die dag waarop ons Paul Kruger se verjaarsdag vier. Paul Kruger was 'n Boere weerstandsleier wat verbete teen Britse bewind geveg en later president van die Zuid-Afrikaansche Republiek geword het.
Soos vorige jare sal daar om 15:00 'n kranslegging by die Heldeakker in Pretoria plaasvind. Enigeen is welkom om 'n krans op Kruger se graf (en by die grafte van ander geskiedkundige persone) te gaan lê. Die gebeure word om 16:30 opgevolg met 'n herdenkingsdiens in die Krugerkerk (reg oorkant die Krugerhuis).
So 'n bietjie agtergrond:
Krugerdag is die eerste keer in 1882 gevier terwyl Paul Kruger nog gelewe het. Jy was destyds die adjunkpresident, maar omdat hy soveel respek van sy volksgenote geniet het, is sy verjaardag met 'n feesdag gedenk. Dit is die daaropvolgende jaar amptelik as 'n openbare vakansiedag ingestel. Die gebruik het ten einde gekom nadat Brittanje die destydse Zuid-Afrikaansche Republiek verslaan het.
In 1910, met Uniewording, is die dag steeds nie as openbare vakansiedag erken nie. 'n Paar jaar na die Nasionale Party in Suid-Afrika aan bewind gekom het, is die dag in 1952 as Heldedag ingestel. Van tyd tot tyd is dit amptelik deur opeenvolgende regerings as hetsy Heldedag of Krugerdag geproklameer, en op kalenders as sodanig aangedui.
Dié vakansiedag is deur die ANC-regering opgehef toe hulle in 1994 aan bewind gekom het. Interessant genoeg word Heldedag steeds as een van ses vakansiedae in Orania waargeneem. Tale skole en kulturele organisasies reël ook byeenkomste om die gees van Krugerdag in stand te hou.
Soos Paul Kruger homself gesê het: "Neem uit die verlede alles wat goed en edel is, en bou daarop die toekoms."
Sa, 06 Oktober 2018 07:44
• Bye het nie ore nie.
• Miere kan tot 10 keer hulle eie gewig dra.
• Krokodille kan nie hulle tong uitsteek nie.
• Skoenlappers proe met hul voete.
• Die Afrika-olifant het net vier tande waarmee hulle kos kan kou.
• Olifante is die enigste diere wat nie kan spring nie.
• 'n Kameelperd kan sy ore met sy 50cm (20 duim) lange long skoonmaak.
• 'n Huisvlieg leef net 14 dae.
• Alle ysbere is linkshandig.
• 'n Volstruis se oë is groter as sy brein.
• 'n Volstruis kan tot 70 km/h (43mpu) hardloop.
• Die tong van 'n blouwalvis is so lank soos 'n olifant
• Die hart van 'n blouwalvis is die grootte van 'n klein motorkar.
• 'n Mens kan 'n koei met trappe laat oploop, maar nie af nie!
• Meer mense is banger vir spinnekoppe as om dood te gaan.
• Daar word gemiddeld 12 pasgebore babas aan die verkeerde ouers gegee elke dag!
• Ons oë bly dieselfde grote van geboorte tot dood, maar ons neuse en ore hou nooit op groei nie.
• Donald Duck-strokiesprente was op 'n stadium in Finland verban.... omdat Donald nie 'n broek aanhet nie!
• 40% van McDonalds se profyt is van die verkope van die kinders se Happy Meals.
• Die Eiffeltoring groei elke jaar 150 mm a.g.v. uitsetting in warm weer!
• Die Egiptenare het papier geëet. Hulle het papier van papirus gemaak, 'n plantsoort wat rou of gaar geëet kan word. So, as jy weer nie jou huiswerk gedoen het nie, sê vir jou onderwyser dat jy honger was en jou huiswerk opgeëet het!
• Speelkaarte is tydens Tweede Wêreldoorlog aan Britse vlieëniers gegee. Sou hulle gevang word, kon hulle die kaarte in water week en dan kon hulle 'n kaart sien wat hulle sou kon help om te ontsnap.
• Die gemiddelde Amerikaanse kind sal teen die ouderdom van 10 ongeveer 730 vetkryte opgebruik het.
• Omtrent 100 mense verstik hul dood aan hul balpuntpenne elke jaar.
• Daar is nie 'n Engelse woord wat rym met die woord "MONTH" nie.
• "TYPEWRITER" is die langste woord in Engels wat met die letters van net een ry van 'n rekenaar se sleutelbord gemaak kan word.
Onderwys & opvoeding | 0 kommentare
Oom Brood en die spook van Jakkalsputs
'n Suidwes Visvangstorie; Vr, 05 Oktober 2018 19:29
Suid-Afrika se nuwe dinosourus
Ledumahadi mafube; Do, 04 Oktober 2018 06:33
'n Nuwe eg Suid-Afrikaanse dinosourus is in die Vrystaat ontdek. Die gedierte heet "Ledumahadi mafube" en het sowat 200 miljoen jaar gelede in die gebied rondom Clarens voorgekom. Dit het 12 ton geweeg, met 'n lang nek, lang stert en 'n skofhoogte van 4 meter. Dit was die grootste landdier van sy tyd, omtrent twee keer so groot soos 'n hedendaagse Afrika-olifant.
Die spesie is verwant aan die souropodes (dinosourusse met lang nekke en sterte, maar klein koppe en dik, bonkige bene), wat die bekende Brontosaurus insluit. In 'n sekere sin kan mens aan hulle dink as daai tyd se koeie wat in die veld gewei en smaaklike plante verorber het. Hulle het egter dik pote soos moderne olifante gehad, hoewel die voorpote meer gebuig (gehurk) was. Dit is belangrik omdat dit die oorgang van tweepotige na vierpotige souropodes verteenwoordig.
Die naam, Ledumahadi mafube is Suid-Sotho vir "reusedonderslag teen dagbreek". Die eerste deel, "Ledumahadi" beteken "groot donderslag" en die tweede deel, "mafube" is die eerste lig net voor sonop.
Navorsing oor die dinosourus is op 27 September 2018 aangekondig deur Jonah Choiniere (Wits), Jennifer Botha-Brink (Suid-Afrikaanse Nasionale Museum in Bloemfontein) en Emese Bordy (Universiteit van Kaapstad). Hulle het dié nuwe spesie van van 'n enkele, onvolledige skelet wat opgegrawe is beskryf.
Aangeheg is 'n rekonstruksie van hoe Ledumahadi mafube moontlik kon lyk, met nog 'n Suid-Afrikaanse dinosourus, Heterodontosaurus tucki, op die voorgrond. Krediet: Viktor Radermacher.
ANC verloor hul webtuiste
Sa, 29 September 2018 09:36
Dis toe nie 'n grap nie, die ANC het so waarlik nie vir hulle webwerf betaal nie. Besoekers word begroet met: "This website is Suspended due to non-payment to the service provider" (Hierdie webwerf is opgeskort weens nie-betaling aan die diensverskaffer). Volgens die verskaffer is die ANC R32,5 miljoen aan hulle verskuldig. R32½ miljoen!
Jy kan jou indink tot wat se komiese kommentare dit gelei het, onder andere: "As die #ANC nie die http://anc.org.za webwerf kan bestuur nie, hoe kan ons hulle vertrou om die land te bestuur? Hulle moet weet dat jy nie 'n webwerf kan onteien sonder vergoeding nie." [Kallie Kriel]
Die diensverskaffer, Unwembi, se prokureurs het blykbaar beveel dat dienste weerhou word totdat die geld betaal is. Daarteenoor beweer die ANC dat hulle besig is om die webwerf op te knap en dat hulle nie 'n kontrak met Unwembi het nie. Verdere inligting is beskikbaar op timeslive.co.za.
Ma, 24 September 2018 06:05
Ek hoop almal van julle gaan vandag soos bekeerde vegetariërs vleis by 'n braai nuttig. As jy nie na 'n braai genooi is nie, maak jou eie vuurtjie en nooi iemand oor. Selfs 'n braaitjie op jou eie kan besonder terapeuties wees.
So bietjie geskiedenis:
Vandag is Nasionale Erfenisdag, 'n publieke vakansiedag wat jaarliks op 24 September in Suid-Afrika gevier word. Voor 1994 was dié dag as Shakadag bekend, waartydens Zoeloes hulle koning herdenk het. Ná demokrasie-wording is dit omskep in 'n dag waarop alle kulture hulle eie erfenis kan herdenk. Dit het egter gou as Braaidag bekend geraak.
Braaidag is vir die eerste keer in 2005 deur die Mzansi Braai-instituut georganiseer, en vanaf 2008 is dit deur Jan Braai onder die vaandel van Braai vir Erfenis (Braai4Heritage), 'n nie-winsbejag inisiatief, bemark. Op 5 September 2007 is aartsbiskop Desmond Tutu as die "beskermheer" van die dag aangestel. Die inisiatief het selfs in 2008 die amptelike goedkeuring van Suid-Afrika se Nasionale Erfenisraad ontvang.
Alle Suid-Afrikaners wêreldwyd word aangemoedig om op die dag hulle vure aan te steek en iets te rooster. Die dag gedenk Suid-Afrika sy ryk erfenis en sy unieke tydverdryf, die braai. Mense van alle demografiese groepe en godsdienste neem hieraan deel.
"Toe die wêreld nog jonk was" deur A.G. Visser
Vr, 21 September 2018 06:14
TOE DIE WÊRELD NOG JONK WAS (A.G. Visser)
"In dié dae was die reuse op die aarde...
die manne van naam." Gen. 6:4.
die man wat hul - dit sal jy sien
Hy was g'n vier jaar in die land
'n flinke knapie en gesond:
Nog skaars was hy 'n jaar of elf
en volgens landswet ry "oom Kool"
sy vaders trots, sy moeders vreugd',
't Was goed en wel, maar alte vaak
het dié twee "opgemix" geraak.
en Hellembroek - die dubb'le - leer;
'n mooi klein nooientje lastig val.
"Kniehalter-span sal ek vir hom!
'n Bog van honderd-tagtig jaar
praat al van trou - so wrintie waar.
Maar styf sal hy sy rieme loop -
hy dink glo trou is kémel koop!"
"Kind," sê sy ma, "daar's baie tyd -
waarvoor die grote haastigheid?"
is weer 'n nuwe outjie daar.
ook mettertyd sy koker vol -
'n pure man Metusalem,
en skiet die wolhaar Brontosour;
en van sy vel maak hy 'n jassie
en lief Kirjatjaromertjie,
kry elk 'n hippopotamussie.
Wil niks hê as 'n olifant;
hy wil 'n wit harnoster hê.
Pa moet vir hom 'n walvis vang.
"Habbakukkiena, bly tog stil!"
"Ag, Ma, hul vat my krokodil!"
by dié verteed'rend kinderspel:
Hoedat - dis om jou hart te steel -
Toe sê hy: "Kinders, nou gaan ek
Voor nog 'n honderd jaar verloop,
sal ek vir my 'n bril moet koop.
Die paar ou eeutjies wat ek nog
'n droom - en voor 'n mens gewaar,
My lewe is - so skyn dit my -
soos 'n gedagte snel verby!
't Word alles korter - liewe land!
Dit dans, dit rook - dis om te ween.
In hemelsnaam! Waar moet dit heen?
Ligsinnigheid wat my verstom -
vanslewe was dit andersom."
sy oudag op Jerusalem,
"Die duisendtal sal ek nooit haal.
en sware koue in die nat
'k Onthou nog goed die groot kapok -
die sneeu tot aan die huis se nok."
'n wêreldrekord was geslaan.
Het hy die langste aangehou!
Dagga nou wettig
Wo, 19 September 2018 05:58
Die Konstitusionele Hof het die privaat gebruik van dagga gewettig deur 'n vroeëre bevinding van die Wes-Kaapse hooggeregshof te bekragtig. Hierdie uitspraak is op 18 September 2018 deur adjunk hoofregter Raymond Zondo gemaak. Die hof het eenparig beslis dat volwassenes die grondwetlike reg het om dagga in hul privaatheid te kweek en te nuttig.
Die hof het verder bevind dat die Wet op Dwelms en Dwelmhandel en die Wet op die Beheer van Medisyne en Verwante Stowwe strydig is met mense se grondwetlike reg op privaatheid. Die Parlement is gevra om dié betrokke wette binne twee jaar te wysig. Daar word verwag dat persone wat tans tronkstraf vir die besit van dagga uitdien binnekort vrygelaat sal word.
Soos te wagte het dit 'n storm op sosiale media veroorsaak. Die gebruik van dagga as geneesmiddel deur siek mense is natuurlik geregverdig (soos vir rumatiek, epilepsie en kanker). Daarteenoor kan dit tot groter wetteloosheid lei in 'n land waar misdaad reeds buite beheer is.
Interessant genoeg het die hof mediese studies aanvaar wat aantoon dat alkohol meer skade as dagga aanrig en dat daar min bewyse is dat die kriminalisering van dagga die skadelike gebruik daarvan sal verminder. Ons kan maar net hoop dat die mense weet waarvan hulle praat...
Jannie en Sannie bad saam
Di, 18 September 2018 06:14
Sannie en Jannie bad saam:
Bladsye (1871): [ « ‹ 1 2 3 4 5 6 7 8 9 10 11 12 13 14 15 16 › »]
Tyd nou: Di Mrt 26 10:50:55 UTC 2019